नई दिल्ली। एलजी अनिल बैजल से अपनी विभिन्न मांगों को लेकर सीएम अरविंद केजरीवाल के साथ स्वास्थ्य मंत्री सत्घ्येंद्र जैन अनशन पर हैं। दिल्ली में चल रहे सियासी घमासान के बीच अरविंद केजरीवाल को 4 राज्यों के सीएम का समर्थन भी मिला था। 8 दिनों से धरने पर बैठे सीएम केजरीवाल के खिलाफ बीजेपी ने दिल्ली हाई कोर्ट का दरवाजा खटखटाया है। जिसपर हाई कोर्ट ने सीएम केजरीवाल को कड़ी फटकार लगाते हुए पूछा कि किसकी अनुमति से वो धरने पर बैठे हैं। जबकि इस धरने को लेकर बीजेपी केजरीवाल के खिलाफ दिल्ली हाई कोर्ट पहुंची है। बीजेपी विधायक विजेंद्र गुप्ता ने हाई कोर्ट से अपील की है कि केजरीवाल के धरने को खत्म कराया जाए। वहीं इस याचिका पर सुनवाई के दौरान दिल्ली सरकार के वकील ने कहा कि आईएएस अफसरों ने रविवार को माना था कि वो दिल्ली सरकार के मंत्रियों द्वारा बुलाई बैठक में शामिल नहीं हो रहे हैं।